# EURAJOEN VESIHUOLTOLAITOS TIEDOTTAA

Vesilaitos teki ennen kesälomia vesijohdon rakennustöitä Kirkkotien varressa yhteiskoulun läheisyydessä. Rakennettu johto-osa tutkittiin asianmukaisesti ennen käyttöönottoa, mutta siitä on havaittu nyt viime aikoina epäpuhtauksia, jotka pitää puhdistaa. Epäpuhtaudet eivät ole taudinaiheuttajia eikä vesi ole vaarallista terveydelle.

Vesilaitos on käynnistänyt korjaustoimet väliaikaisten ohitusten rakentamisella, jotta ko. linja pystytään eristämään ja huuhtelemaan tehokkaasti. Tämä saattaa aiheuttaa pieniä vesikatkoja lähialueen kiinteistöille. Kun johto on puhdistettu, otetaan haarat uudelleen käyttöön ja huuhdellaan haara kerrallaan. Vesilaitos on yhteydessä ko. kiinteistöihin huuhteluiden sopimiseksi eikä vaikutusalue ole laaja.

Koko työn arvioitu kesto varmistusnäytteineen on noin 2-3 viikkoa ja työn edistymisestä tiedotetaan uudelleen. Vesilaitos pahoittelee aiheuttamaansa haittaa.

Eurajoen vesihuoltolaitos.